## Martínez Mus assegura que amb la nova llei de costas es podrà protegir “la totalitat del nucli costaners de ‘les casetes’ de Nules”

*** La Conselleria de Cultura va emetre un informe favorable per a la protecció del centre històric de la platja com a bé de rellevància local, que atorga una primera defensa que ara podrà ser ampliada
* El conseller assenyala que esta norma també “busca compatibilitzar la protecció del litoral amb els usos econòmics de la costa”**

El conseller de Medi Ambient, Infraestructures i Territori, Vicente Martínez Mus, ha assegurat que, amb la nova Llei de protecció i ordenació de la costa valenciana, aprovada recentment en les Corts, “complim el nostre compromís i protegim les nostres franges costaneres de les partions com és el cas de la totalitat del nucli ‘les casetes’ de Nules”.

Així s’ha pronunciat Martínez Mus, que ha participat en la taula redona per títol ‘La gestió del litoral: Reptes i oportunitats en la platja de Nules’ juntament amb el director general de Costes, Ports i Aeroports, Marc García Manzana. D’esta manera, durant la jornada s’ha destacat que la nova llei permetrà als governs locals utilitzar-la per a donar respostes més eficients a les necessitats de cada municipi.

El titular de Medi Ambient ha recordat que en la Comunitat Valenciana “hi ha mig centenar de projectes de regeneració de la costa que no s’estan executant”, la qual cosa, en un context marcat pel canvi climàtic, afavorix la regressió de la costa. “Ací a Nules queden dos actuacions de tres pendents des de fa anys”, ha concretat.

En este sentit, ha avançat que la nova normativa permetrà “impugnar i portar als tribunals qualsevol acció del Govern que vaja en la nostra costa, especialment les partions que ens fan perdre territori” “Les casetes de Nules són un exemple i per al Consell això és patrimoni valencià i cal conservar-ho per la seua tipologia”, ha sentenciat.

Cal recordar que, en el cas de Nules, la Conselleria d’Educació, Cultura, Universitats i Ocupació va emetre fa unes setmanes un informe tècnic favorable, des de l’àrea de cultura, per a protegir el centre històric de la platja, conegut com ‘les casetes’, com a bé de rellevància local (BRL), donant resposta a una reivindicació històrica del municipi per a evitar l’enderrocament d’estes construccions situades en la platja de la localitat. En este sentit, Martínez Mus ha subratllat que amb esta llei “es protegirà este conjunt arquitectònic íntegrament”.

Durant la jornada s’ha detallat que esta llei servix per a acollir qüestions que no tenen solució adequada en la norma estatal, com els nuclis costaners tradicionals, les zones de marjal o la compatibilitat entre els usos humans en la costa i els seus valors naturals. En este sentit, Martínez Mus ha avançat que es “reafirma el compromís del Consell per a exercir les competències que ens reconeix l’Estatut d’Autonomia”.

Entre els continguts que arreplega la llei, s’inclouen mesures com la vigilància sobre resolucions estatals que puguen suposar perjuí a la costa valenciana o els seus habitants, la creació d’un inventari de terrenys costaners degradats, i la creació de bosses de sòl per a reordenar espais que no puguen ser recuperats.

Fecha: 07/06/2025